V raziskovalni skupini, ki deluje v okviru programa P5-0381 z naslovom

»**Kineziologija za kakovost življenja*«***

iščemo kandidate/ke za

**Mlade raziskovalce/ke**

z začetkom zaposlitve 1.10.2025 za določen čas 4-let, z možnostjo podaljšanja v stalno raziskovalno delovno mesto.

**O programski skupini**

Raziskovalni program izvajamo na Inštitutu za kineziološke raziskave, kateri deluje na ZRS Koper že 20 let. Kineziologija postaja pomemben dejavnik kakovosti življenja. Z evolucijo in tehnološkim razvojem smo začeli zanemarjati eno osnovnih bioloških potreb – gibalno/športno aktivnost (GŠA), in njeno pomembno vlogo za zdravje. Pomanjkanje GŠA, staranje prebivalstva, zgodnejši začetek degenerativnih procesov, sedeči življenjski slog, neuravnotežena prehrana, okoljski in ergonomski vplivi ter ekstremne obremenitve so dejavniki, ki neposredno vplivajo na posameznikovo uspešnost, učinkovitost in kakovost življenja.

Na podlagi teoretičnih premislekov in znanstvenih spoznanj smo zagotovili okvir za nadaljnje raziskave skozi prizmo 3 obdobij razvoja gibalnih kompetenc: (1) obdobje vzpostavljanja gibalnih kompetenc; (2) obdobje uporabe gibalnih kompetenc; in (3) obdobje ohranjanja gibalnih kompetenc. Proučujemo tudi mehanizme in dinamiko vpliva gibalne neaktivnosti na naš organizem, saj je gibalna neaktivnost prepoznana kot eden vodilnih dejavnikov umrljivosti.

Naše delo je tesno povezano z zdravstvenim vidikom, tako preučujemo mehanizme upada med obdobjem gibalne neaktivnosti (ležanje v postelji – bedrest, sedentarnega življenjskega sloga – step reduction, simulaciji posledic vesoljskega leta – dry immersion), staranja. Naše delo se ne zaustavi tu, saj tudi razvijamo intervencije, da se zoperstavljamo tem negativnim posledicam, jim preverjamo učinkovitost v obsežnih študijah.

Inštitut danes zaposluje 25 raziskovalcev in strokovnih sodelavcev iz petih držav, kateri skrbijo za nemoteno delo na sedmih nacionalnih projektih in šestih mednarodnih projektih. Pohvalimo se lahko tudi s preko 50 znanstvenimi objavami v najbolj imenitnih revijah iz baze SCI in preko 22.000 čistimi citati, kar nas uvršča med sam rh inštitutov doma in v tujini.

Svoje znanje prenašamo preko lastnega magistrskega in doktorskega študijskega programa, mednarodnega kongresa *Human in motion,* vsakoletnih poletnih šol in delavnic ter Mediteranskega centra zdravja, kjer izvajamo vadbe, kineziološko diagnostiko, rehabilitacije in ostale storitve preko akreditirane dejavnosti: FIFA Medical Centre of Excellence in Olimpijskega športnomedicinskega referenčnega centra.

**Delo mladega raziskovalca/ke:**

Mladi raziskovalec/ka bo opravljal/a delo področju prilagodljivosti skeletne mišice. In sicer bo analiziral/a mišično togost, kateri je pomemben dejavnik mišične kakovosti. Pasivna in aktivna mišična togost se spreminjata z vadbo in neuporabo pa tudi v bolezenskih stanjih mišice. Njeno merjenje je pa je kompleksno in zajema uporabo tehnik biomedicinske oslikave (ultrazvok in MRI).

**Pogoji**

* 7.stopnja / diploma iz področij naravoslovnih ali družboslovnih ved
* Zanimanje za opisano področje dela: uporabo naprednih tehnik za merjenje skeletne mišice
* Dobro znanje slovenskega jezika
* Dobro znanje angleškega jezika
* Napredno znanje v uporabi IT orodij
* Radovednost in sposobnost reševanja problemov
* Odgovornost, pozitivna naravnanost in sposobnost sodelovanja
* Pripravljenost na delo v večjih mednarodnih skupinah in delo v tujini

**Nudimo**

* 4-letno pogodbo za polni delovni čas, s 1.10.2025, možnost podaljšanja v primeru uspešnega sodelovanja
* Sodelovanje na raziskovalnem, strokovnem in drugem delu znotraj inštituta, tesno sodelovanje s partnerskimi tujimi inštituti
* Številne priložnosti za izobraževanje, karierni napredek in osebnostni razvoj
* Fleksibilen delovni čas, spodbudno in prijazno delovno okolje, kjer si prizadevamo za dobre odnose

**Mentor**

|  |  |  |
| --- | --- | --- |
| Ime | Področja | Biografija in objave |
| Prof. dr. Boštjan Šimunić | Skeletna mišicaGibalna neaktivnostAtrofijaSarkopenijaMišična diagnostika | Biografija: [dr. Boštjan Šimunič - ZRS Koper](https://www.zrs-kp.si/sodelavec/dr-bostjan-simunic/)Objave: [Boštjan Šimunič](https://cris.cobiss.net/ecris/si/sl/researcher/12958) |